Abduljaleel Mohamoud Ismail Hir

Abduljaleel Mohamoud Ismail Hir (født 22. september 1995) er en norsk friidrettsutøver som fra 2019 representerer Steinkjer Friidrettsklubb. Før dette representerte han Selsbakk IF. Hir konkurrerer innen mellomdistanseløp, og ble norsk mester på 1500 innendørs i 2019. 

Han er eldre bror til Abdurrahman Hir (f. 1997), som også driver med friidrett.

Idrettskarriere

2012 - 2013 
16 år gammel kom Hir på sjetteplass på 800 meter under NM i friidrett innendørs 2012. Han fikk bronse på 800 meter i G17-klassen under Ungdomsmesterskapet innendørs 2012. I Ungdomsmesterskapet 2012 kom han på sjetteplass på 800 meter i G17-klassen. Han deltok i klassen G18/19 i Ungdomsmesterskapet innendørs 2013, og kom på fjerdeplass på 400 meter og andreplass på 800 meter, kun slått av Ådne Andersen.

2014 
Han deltok i NM i friidrett innendørs 2014, og kom der på sjetteplass sammenlag på 1500 meter. I UM innendørs 2014 deltok han i klassen G18-19, og kom der på tredjeplass på 400 meter, andreplass på 800 meter og fjerdeplass på 1500 meter. Utendørs kom han på fjerdeplass på 800 meter under Norwegian Milers Club, og han kom på femteplass på 800 meter under Nordisk juniormesterskap i friidrett 2014 (Nordic Match U20). Han fikk sølv på 800 meter i U20-klassen under Junior-NM i friidrett 2014, og han kom på fjerdeplass på 800 meter og sjetteplass på 400 meter hekk under Ungdomsmesterskapet 2014, i klassen G18-19.

2015 
Han deltok på 800 meter i den nasjonale konkurransen under Bislett Games 2015, og kom der på fjerdeplass i heat B, som var tiende beste tid totalt i den nasjonale konkurransen. I NM i friidrett 2015 kom han på sjetteplass på 800 meter, og han fikk sølv på 800 meter i U23-klassen under Junior-NM i friidrett 2015.

2016 - 2017 
I Ungdomsmesterskapet innendørs 2016 deltok han i klassen G20-22, og kom der på førsteplass på 800 meter, andreplass på 1500 meter og fjerdeplass på 400 meter. Han vant 800 meter og 1500 meter i Ungdomsmesterskapet innendørs 2017. Utendørs vant han 3000 meter hinder og fikk sølv på 800 meter i seniorklassen under Världsungdomsspelen 2017, og kom på tiendeplass på 3000 meter i den nasjonale konkurransen under Bislett Games, med ny personlig rekord på 8:17,90. Han satte personlig rekord på 1500 meter i BMC Grand Prix i Manchester, med 3:49,24. I Junior-NM i friidrett 2017 vant han 800 meter og 3000 meter hekk i U23-klassen.

2018 - 2019 
Han kom på sjuendeplass på 1500 meter i den nasjonale konkurransen under Bislett Games i 2018, og fikk sølv på 3000 meter hinder under NM i friidrett 2018, bak Tom Erling Kårbø. I NM i friidrett innendørs 2019 vant han 1500 meter, foran Erik Udø Pedersen og Thomas Roth.

Referanser

Kilder 
  Resultatoversikt hos Min friidrettsstatistikk

Eksterne lenker 
 

Norske mellomdistanseløpere
Norske hekkeløpere
Norgesmestere i friidrett
Fødsler i 1995
Friidrettsutøvere for Steinkjer FIK